Source: http://www.bihon.ro/csm-digi-oradea-s-a-calificat-in-optimile-de-finala/1244379
Timestamp: 2017-12-14 19:06:07+00:00

Document:
CSM Digi Oradea s-a calificat in optimile de finala - BIHON
CSM Digi Oradea s-a calificat in optimile de finala
la	7. februarie 2013 14:23
Chioveanu a înscris două goluri FOTO: HORGOS ZSOLT
Campioana României la polo, CSM Digi Oradea a fost învinsă fără drept de apel de A-Hid Szeged Beton, în penultima etapă din grupele Ligii Campionilor.
Echipa maghiară s-a impus cu scorul de 17-8 (5-4, 2-2, 5-0, 5-2). Meciul a avut două reprize diametral opuse. În prima, formaţia orădeană a jucat de la egal la egal cu valoroasa adversară, reuşind să pună probleme şi să intre la pauză cu un scor strâns, 7-6. Din păcate, totul s-a schimbat în sfertul trei, când poloiştii orădeni s-au prăbuşit literalmente, încasând cinci goluri consecutive. Sfertul patru a fost asemănător, CSM Digi primind tot cinci goluri, dar reuşind să înscrie două. La fel ca în meciul de acasă cu Partizan din etapa precedentă, echipa noastră a dovedit că nu poate ţine pasul decât o jumătate de meci în compania unor adversare puternice. Antrenorul Tóth László a aliniat echipa: Gogola, D. Creţu – portari; Samuilă, Szabó, Diaconu, Chioveanu 2, Buşilă 1, Al. Matei 1, Popoviciu 1, A. Creţu 2, Dunca, Ghiban 1, Kádár.
Penultima etapă a Grupei D a fost însă favorabilă pentru CSM Digi Oradea, chiar dacă a pierdut la scor meciul cu Szeged. În ciuda acestui fapt, echipa noastră s-a calificat şi matematic în optimile de finală ale Ligii Campionilor, profitând de faptul că Spandau ‘04 Berlin a fost surclasată de Partizan Belgrad, de care a fost învinsă cu 8-1. Chiar dacă va sta în ultima etapă, CSM Digi nu mai poate pierde locul 4 în grupă, având astfel asigurat accesul printre primele 16 echipe ale Europei.
Etapa I: Szeged Beton – Spandau ‘04 Berlin 8-5, Partizan Belgrad – Galatasaray Istanbul 5-5
Etapa a II-a: CSM Digi – Szeged Beton 9-14, Spandau ‘04 Berlin – Partizan Belgrad 10-13
Etapa a III-a: Galatasaray Istanbul – Spandau ‘04 Berlin 10-7, Partizan Belgrad – CSM Digi 8-7
Etapa a IV-a: CSM Digi Oradea – Galatasaray Istanbul 11-8, A-Hid Szeged Beton – Partizan Belgrad 8-7
Etapa a V-a: Spandau ‘04 Berlin – CSM Digi 15-13, Galatasaray Istanbul – A-Hid Szeged Beton 4-6
Etapa a VI-a: CSM Digi – Spandau ‘04 Berlin 11-7, A-Hid Szeged Beton – Galatasaray 11-8
Etapa a VII-a: Galatasaray Istanbul – CSM Digi Oradea 6-5, Partizan Belgrad – A-Hid Szeged Beton 8-6
Etapa a VIII-a: CSM Digi Oradea – Partizan Belgrad 6-10, Spandau ‘04 Berlin – Galatasaray Istanbul 8-11
Etapa a IX-a: A-Hid Szeged Beton – CSM Digi Oradea 17-8,
Partizan Belgrad – Spandau ‘04 Berlin 8-1
1. Szeged Beton 7 6 0 1 70 – 49 18
2. Partizan Belgrad 7 5 1 1 59 – 43 15
3. Galatasaray 7 3 1 3 52 – 53 10
4. CSM Digi 8 2 0 6 70 – 85 6
5. Spandau Berlin 7 1 0 6 53 – 74 3
Etapa viitoare (ultima, 27 februarie): Spandau ‘04 Berlin – A-Hid Szeged Beton, Galatasaray Istanbul – Partizan Belgrad. CSM Digi Oradea va sta.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM